Kruunun jalokivet

Kruunun jalokivet: Vallisaari ja Kuninkaansaari on kuva- ja tietoteos, joka kertoo Helsingin edustan linnoitussaarten Vallisaaren ja Kuninkaansaaren historiasta Ruotsin vallan ajalta nykypäivään saakka. Tekstin on kirjoittanut Vallisaaressakin työskennellyt rannikko- ja meripuolustuksen historiaan perehtynyt sotatieteiden tohtori, tietokirjailija Ove Enqvist. Saaren nykyisyydestä kertovat kuvat ovat valokuvataiteilija Taneli Eskolan. Lisäksi teoksessa on historiallisia kuvia, piirroksia ja karttoja. 

Teoksessa on seitsemän artikkelia, joista ensimmäinen käsittelee yleisemmin Helsingin rannikkopuolustuksen kehitystä ja näiden saarten asemaa siinä. Sen jälkeen artikkeleissa käydään kronologisesti läpi saarten historia arkistokuvineen ja karttoineen. Artikkeleiden välissä on jaksot Taneli Eskolan kuvia saarilta.

Eskolan kuvista ja historiallisista kuvista oli näyttely loppukesällä 2011 Cygnaeuksen galleriassa.Näyttely, Cygnaeuksen galleria.

 Lähteet 

 Aiheesta muualla 
 Kruunun jalokivet Moreeni-kustannuksen sivulla.

Luokka:Kirjat Suomen historiasta
Luokka:Kuvateokset
Luokka:Helsingin saaret
Luokka:Vuoden 2011 kirjat
Luokka:Suomalaiset sotahistorian tietokirjat